paragraph_text: Na području Pakraca bila je crta razgraničenja kroz izrazito šumovit i brdovit predjel između Papuka i Psunja. Budući da je to bilo UNPA zona, smjeli su ju s hrvatske strane nadzirati samo pripadnici policije s kratkim naoružanjem. Opasni teren bio je savršeno utočište za srpske teroriste nakon njihovih krvavih pohoda. Kasno prijepodne je s policijskih točaka cesti smrti Pakrac — Požega stigla dojava da se iz predjela Bijelog brda kod Donjih Grahovljana čuje brzometna pucnjava te da je odjeknulo devet detonacija. Obaviješten je UNPROFOR a na to mjesto upućena je interventna ophodnja MUP-a. Mjesto gdje se dogodila zasjeda bilo je sjeverno od ceste Pakrac — Požega te tu nije smjelo biti biti pobunjenih Srba. No, UNPROFOR se tijekom Domovinskog rata nije odnosio neutralno, nego je bio pristran. Pobunjenim Srbima puštao je često prelaziti crtu razgraničenja i nositi dugo naoružanje. Naprotiv, UNPROFOR je većinu vremena trenirao strogoću nad hrvatskim policajcima. Tako su i pri ovoj ophodnji hrvatski policajci imali samo pištolje.